钦定古今图书集成/明伦汇编/氏族典/第344卷 > 《廖用贤尚友录》 > 周泽
## 钦定古今图书集成/明伦汇编/氏族典/第344卷 > 《廖用贤尚友录》 > 周泽

按《后汉书周泽传》：“泽字穉都，北海安丘人也。隐居教
授。建武末，征试博士。中元元年，迁黾池令。永平十年，
拜太常。泽果敢直言，数有据争。后北地太守廖信坐
贪秽，没入财产，显宗以信臧物班诸廉吏，唯泽及光
禄勋孙堪特蒙赐焉。堪字子穉，行类于泽，故京师号
曰二穉。十二年，以泽行司徒事，数月，复为太常，尽敬”
宗庙。常卧病斋宫，其妻哀泽老病，窥问所苦。泽大怒，
以妻干犯斋禁，遂收送诏狱谢罪，当世疑其诡激。建
初中，致仕，卒于家。